29. Žiadosť o ochranu parlamentnej imunity Luigiho de Magistrisa (
Sergio Paolo Francesco Silvestris
(IT) Vážená pani predsedajúca, chcem si niečo vyjasniť. Rád by som vedel, či hlasovanie, ktoré nasleduje, vyplýva z automatického postupu, alebo je na osobitnú žiadosť pána de Magistrisa, ktorý si rokmi vyslúžil povesť bojovníka proti výsadám politikov, keď tvrdieval, že by sa mali obhajovať pred súdom a nehľadať medzery, ako sa tomu vyhnúť. V zásade chcem vedieť, či pán de Magistris požiadal o ponechanie imunity, alebo ide o automatický postup.
Pani predsedajúca, mohli by ste mi túto záležitosť objasniť, pretože ak sa pán de Magistris chce vyhnúť súdu...
(Predsedajúca prerušila rečníka.)
Predsedajúca
Pán Silvestris, dovoľte, aby som odpovedala. Pýtate sa, či pán de Magistris požiadal o ponechanie imunity. Koho ste sa spýtali?
Mám informácie, že pán de Magistris požiadal o ochranu svojej imunity.
